A Bíróság (hatodik tanács) 2012. február 9‑i végzése – Lorenzo Martínez kontra Junta de Castilla y León
(C‑556/11. sz. ügy)
„Az eljárási szabályzat 104. cikke 3. §‑ának első bekezdése – Szociális politika – 1999/70/EK irányelv – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás 4. szakaszának 1. pontja – Határozott időre szóló munkaszerződések a közszférában – Nem egyetemi oktatás – Hatévente járó, továbbképzési juttatáshoz való jog – Az ideiglenes tisztviselőként foglalkoztatott tanárok kizárása – A hátrányos megkülönböztetés tilalmának elve”
1.                     Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Alkalmazási feltételek – Fogalom – Továbbképzési juttatás – Bennfoglaltság – A hátrányos megkülönböztetés tilalma elvének alkalmazására vonatkozó kötelezettség (1999/70 tanácsi irányelv, melléklet, 4. szakasz, 1. pont) (vö. 38–40. pont)
2.                     Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Ugyanolyan munkát végző munkavállalók – „Ugyanolyan munka” – Fogalom – Összehasonlítható helyzetben lévő munkavállalók – Értékelési szempontok – A munka jellege, képzési feltételek és munkafeltételek – A nemzeti bíróság mérlegelési jogköre (1999/70 tanácsi irányelv, melléklet, 3. szakasz, 2. pont) (vö. 42–46. pont)
3.                     Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – Az eltérő bánásmódot igazoló objektív indokok – Fogalom – Olyan eltérő bánásmód, amelyet kizárólag az arról rendelkező nemzeti rendelkezés érvényben léte igazol – Megengedhetetlenség (1999/70 tanácsi irányelv, melléklet, 4. szakasz, 1. pont) (vö. 40., 47–50., 54. pont és a rendelkező rész)
Tárgy
Előzetes döntéshozatal iránti kérelem – Juzgado Contencioso‑Administrativo de Valladolid – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28‑i 1999/70/EK tanács irányelv (HL L 175., 43. o.; magyar nyelvű különkiadás 5. fejezet, 3. kötet, 368. o.) melléklete 4. szakaszának értelmezése – A hátrányos megkülönböztetés tilalmának elve – Hatévente járó, továbbképzési juttatás nyújtása a tanároknak – Kizárólag a kinevezett köztisztviselőknek történő nyújtás.
Rendelkező rész
Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28‑i 1999/70/EK tanács irányelv mellékletét képező, az ESZSZ, az UNICE és a CEEP által a határozott ideig tartó munkaviszonyról 1999. március 18‑án kötött keretmegállapodás 4. szakaszának 1. pontját úgy kell értelmezni, hogy azzal ellentétes az olyan nemzeti szabályozás – mint amelyről az alapeljárásban szó van –, amely objektív okokkal való bármilyen igazolás nélkül a hatévente járó, továbbképzési juttatáshoz való jogot kizárólag a kinevezett tanároknak biztosítja, az ideiglenes tisztviselőként foglalkoztatott tanároknak nem, amennyiben az említett két munkavállalói kategóriába tartozók az e juttatásban részesülés szempontjából összehasonlítható helyzetben vannak.